text: ব্লো-ব্জাং-দোন-য়োদ () (১৬০২-১৬৭৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বিয়াল্লিশতম দ্গা'-ল্দান-খ্রি-পা বা প্রধান ছিলেন।
  
  সংক্ষিপ্ত জীবনী
  ব্লো-ব্জাং-দোন-য়োদ ১৬০২ খ্রিষ্টাব্দে তিব্বতের ঝোগ্স-গ্রাম-ফু () নামক স্থানে এক দরিদ্র পরিবারে জন্মগ্রহণ করেন। তিনি সেরা বৌদ্ধবিহার বিশ্ববিদ্যালয় এবং গ্যুমে মহাবিদ্যালয়ে শিক্ষালাভ করেন। শিক্ষা শেষ করে তিনি গ্যুমে মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ে অধ্যাপনা করেন। ১৬৬৮ খ্রিষ্টাব্দে তিনি দ্গা'-ল্দান বৌদ্ধবিহারের বিয়াল্লিশতম প্রধান হিসেবে নির্বাচিত হন এবং সাত বছর এই পদে থাকেন। অবসর গ্রহণের পর তিনি র্বা-স্গ্রেং বৌদ্ধবিহার ও রিন-ছেন-গ্লিং বৌদ্ধবিহারের প্রধান হিসেবে দায়িত্ব পালন করেন।
  
  তথ্যসূত্র 
  
  বিষয়শ্রেণী:১৬০২-এ জন্ম
  বিষয়শ্রেণী:১৬৭৮-এ মৃত্যু
  বিষয়শ্রেণী:গানদেন ত্রিপা
title: ব্লো-ব্জাং-দোন-য়োদ